**OGLAS BROJ 11.**

**1.**

**U posljednjem tjednu pred proljetne praznike planirali smo brojne aktivnosti. Prisjetiti ćemo se onih kojima je potrebna naša pomoć te tim povodom organizirat ćemo USKRŠNJI SAJAM VJEŽBENIČKIH TVRTKI i prikupljanje humanitarne pomoći koje će organizirati Udruga učenika „Kuhar“.**

**USKRŠNJI SAJAM VJEŽBENIČKIH TVRTKI**

Održati će se 26. (četvrtak) i 27. (petak) ožujka u holu Srednje škole.

Sajmu će prisustvovati 8 vježbeničkih tvrtki 3.ih i 4.ih razreda ekonomske škole s nastavnicima prof. Sikavica, prof. Tišler i prof. Latin:

*3.a – Savons d.o.o.i EkoVital d.o.o.*

*3.b – Slatki raj d.o.o.i BioNutris d.o.o.*

*4.a -Thea d.o.o.i Rubi d.o.o.*

*4.b - Shine d.o.o.i Momento d.o.o.*

Poslovanje na sajmu započinje u 8,00 h i traje do 14,00 h.

Sajam je humanitarnog karaktera te će vježbeničke tvrtke, osim predstavljanja svojeg poslovanja, posjetiteljima ponuditi proizvode koje će moći kupiti i na taj način donirati novac za učenike slabijeg materijalnog stanja kako bi im uljepšali nadolazeće blagdane. Učenici, zaposlenici vježbeničkih tvrtki, za humanitarnu prodaju ponuditi će kolače, slatke i slane namaze, bezalkoholne napitke – sokove i čajeve, kozmetiku i parfeme, čestitke te sapune. Osim ponude navedenih proizvoda, vježbeničke tvrtke organizirale su i nagradnu igru za posjetitelje štandova.

Učenici će na sajmu poslovati ne samo kao pravne osobe koje predstavljaju poslovanje i proizvode vježbeničke tvrtke, već i kao kupci, odnosno fizičke osobe. U tu svrhu, svi će sudionici po dolasku na sajam dobiti sajamski ček na iznos od 2.000,00 kuna koje će moći potrošiti na sajmu za kupovinu imaginarnih proizvoda vježbeničkih tvrtki.

Na štandu u vrijeme nastave može biti najviše dva učenika jedne vježbeničke tvrtke. Tijekom sajma učenici će predstaviti svoju vježbeničku tvrtku, poslovat međusobno, upoznati se i proučiti što radi njihova „konkurencija“. U vrijeme održavanja sajma provest će se i anketa o najbolje uređenom štandu te ljubaznosti, profesionalnosti i poznavanju poslovanja zaposlenika vježbeničkih tvrtki.

**2.**

HUMANITARNA AKCIJA „POMOZIMO NAJSIROMAŠNIJIM“ UDRUGE „KUHAR“

Akcija je humanitarnog i odgojnog značaja -razvijanje empatije i solidarnosti za obitelji u teškoj materijalnoj situaciji, te poticanje učenika i nastavnika na volontiranje.Pozivamo sve djelatnike škole te učenike da prema svojim mogućnostima, u petak 27.3.2015. donesu u školu nepokvarljive namirnice koje će učenici naše škole i članovi udruge pakirati u pakete koje će potom distribuirati obiteljima s područja naše županije. Namirnice će se prihvaćati i pakirati u učionici broj 33, a svaki će donator dobiti ovjerenu priznanicu za svoju pomoć.

**3.**

KLIMATSKI TJEDAN

Ovogodišnji klimatski tjedan opet smo posvetili edukaciji učenika vezano uz održivi razvoj, klimatske promjene i ekologiju te uređenju okoliša. Učenici će na satovima razrednika prema rasporedu prisustvovati predavanjima koja su za njih pripremili učenici pod mentorstvom prof.Željke Razman.

3j razred priredit će izložbu predmeta od recikliranih materijala u holu škole pod mentorstvom prof. Dijane Mateše a učenici 2g razreda s razrednicom Verom Šaf izradili su kućice za ptice koje ćemo postaviti u školskom parku. Grad Koprivnica nam je ove godine donirao besplatan odvoz zelenog otpada a novac planiran za to ćemo utrošiti u nabavu biljaka za sadnju. Projekt ZAZELENIMO SE ići će tako i ove godine, nakon što završe radovi na zgradi škole koncem travnja, posaditi će se nove biljke.

**PROLJETNI ODMOR UČENIKA POČINJE TRAJE OD 30.3.- 6.4.2015. NASTAVA POČINJE S AB SMJENOM U UTORAK 7.4.2015.**

**SRETAN USKRS!**

**Ravnateljica:**

**Ksenija Ostriž**

1a\_\_\_\_\_\_\_\_\_\_\_\_ 2a\_\_\_\_\_\_\_\_\_\_\_\_\_\_\_\_\_3a\_\_\_\_\_\_\_\_\_\_\_\_\_\_4a\_\_\_\_\_\_\_\_\_\_\_\_\_

1b\_\_\_\_\_\_\_\_\_\_\_\_2b\_\_\_\_\_\_\_\_\_\_\_\_\_\_\_\_\_3b\_\_\_\_\_\_\_\_\_\_\_\_\_\_4b\_\_\_\_\_\_\_\_\_\_\_\_\_

1c\_\_\_\_\_\_\_\_\_\_\_\_2c\_\_\_\_\_\_\_\_\_\_\_\_\_\_\_\_\_ 3c\_\_\_\_\_\_\_\_\_\_\_\_\_\_4c\_\_\_\_\_\_\_\_\_\_\_\_\_

1d\_\_\_\_\_\_\_\_\_\_\_\_2d\_\_\_\_\_\_\_\_\_\_\_\_\_\_\_\_\_3d\_\_\_\_\_\_\_\_\_\_\_\_\_\_

1e\_\_\_\_\_\_\_\_\_\_\_\_2e\_\_\_\_\_\_\_\_\_\_\_\_\_\_\_\_\_ 3e\_\_\_\_\_\_\_\_\_\_\_\_\_\_4e\_\_\_\_\_\_\_\_\_\_\_\_\_

 2f\_\_\_\_\_\_\_\_\_\_\_\_\_\_\_\_\_ 3f\_\_\_\_\_\_\_\_\_\_\_\_\_\_4g\_\_\_\_\_\_\_\_\_\_\_\_\_\_

1g\_\_\_\_\_\_\_\_\_\_\_\_2g\_\_\_\_\_\_\_\_\_\_\_\_\_\_\_\_\_ 3g\_\_\_\_\_\_\_\_\_\_\_\_\_\_4h\_\_\_\_\_\_\_\_\_\_\_\_\_

1h\_\_\_\_\_\_\_\_\_\_\_\_2h\_\_\_\_\_\_\_\_\_\_\_\_\_\_\_\_\_ 3h\_\_\_\_\_\_\_\_\_\_\_\_\_\_4i\_\_\_\_\_\_\_\_\_\_\_\_\_

1i\_\_\_\_\_\_\_\_\_\_\_\_\_2i\_\_\_\_\_\_\_\_\_\_\_\_\_\_\_\_\_ 3i\_\_\_\_\_\_\_\_\_\_\_\_\_\_\_5i\_\_\_\_\_\_\_\_\_\_\_\_\_

1j\_\_\_\_\_\_\_\_\_\_\_\_\_ 2j \_\_\_\_\_\_\_\_\_\_\_\_\_\_\_\_ 3j\_\_\_\_\_\_\_\_\_\_\_\_\_\_\_

1k\_\_\_\_\_\_\_\_\_\_\_\_\_2k\_\_\_\_\_\_\_\_\_\_\_\_\_\_\_\_ 3k\_\_\_\_\_\_\_\_\_\_\_\_\_\_\_